《次韵寄酬无言兄颁政二章 其一》
宋代·刘一止

凤不出丹穴，姬孔叹且思。忽来乃为时，不计身安危。

采色炫世乃，鸣声漏天机。高梧寄孤巢，俯仰反自悲。

矧复鴳雀俦，妒喘如筒吹。我知盛名下，忧惙甚井眉。

宠辱更事耳，何异秦晋饥。生身等世间，宁免相贷资。

公乎岂人谋，天特相兹时。奈何不自量，径欲力撼之。

如我实助喜，良是昔所期。蜀笺冰不如，忽枉洒兰辞。

三复重太息，无术可肉飞。要看笔如椽，涂改生民诗。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。